אנט קרוסבי

אנט קרוסבי (באנגלית: Annette Crosbie; נולדה ב-12 בפברואר 1934) היא שחקנית אופי סקוטית.

ביוגרפיה
קרוסבי נולדה בגורברידג' במחוז מידלותיאן שבסקוטלנד להורים פרסביטריאנים שהסתייגו מרצונה להיות שחקנית. עם זאת הצטרפה עוד כשהייתה בגיל העשרה לבית הספר למשחק "בריסטול אולד ויק". הפריצה הגדולה בקריירה שלה הייתה ב-1970 כשגילמה את דמותה של קתרין מאראגון בסדרת הטלוויזיה של ה-BBC "שש נשותיו של הנרי השמיני", ועל תפקיד זה זכתה ב-1971 בפרס באפט"א לטלוויזיה לשחקנית הטובה ביותר. ב-1973 כיכבה לצידה של ונסה רדגרייב בסדרה "A Picture of Katherine Mansfield".

ב-1975 גילמה קרוסבי שוב מלכה, את המלכה ויקטוריה, בסדרת הדרמה התקופתית "אדוארד השביעי" של ITV, וב-1976 זכתה בפרס באפט"א נוסף כשחקנית הטובה ביותר. היא שיחקה בתפקיד הפיה הטובה בגרסת המחזמר סינדרלה ("The Slipper and the Rose") שנבחר כ-"Royal Film Première" לשנת 1976. בסרט היא שרה את שירם של האחרים שרמן "Suddenly It Happens". ב-1978 דיבבה קרוסבי את דמות האלפית גלדריאל בסרט האנימציה של ראלף באקשי עיבוד לספר "שר הטבעות". ב-1980 שיחקה את אם המנזר בסרט "Hawk the Slayer". ב-1986 השתתפה בסדרה "Paradise Postponed" בתפקיד אשת הכומר.

התפקיד הגדול הבא של קרוסבי היה כמרגרט מלדרו, אשתו למודת הסבל של ויקטור מלדרו (ריצ'רד וילסון) בסיטקום הבריטי "רגל אחת בקבר". הסדרה רצה מ-1990 עד 2000 וזה תפקידה הידוע ביותר. ב-1993 שיחקה בתפקיד ג'נט, סוכנת הבית של ד"ר פינלי, עיבוד מחודש לסיפוריו של א. ג'. קרונין. היא השתתפה בסרט "The Debt Collector" ב-1999.

תפקידים נוספים של קרוסבי היו: אינגריד סטריינג' חובבת הקופים בפרק בסדרה "ג'ונתן קריק" (1997), אדית ספרשוט בסדרה "An Unsuitable Job for a Woman" (1997–2001) וג'סי בסרט הקולנוע "נערות לוח השנה" (2003). בשנת 2004 הופיעה קרוסבי בהופעת קמע בעונה השלישית של הסדרה "Black Books". ברדיו ה-BBC השתתפה בעונות השישית והשביעית של התוכנית "Old Harry's Game" בה גילמה את אדית', היסטוריונית שמתה לא מכבר.

ב-2008 שיחקה בעיבוד של ה-BBC לרומן "דוריט הקטנה" מאת צ'ארלס דיקנס ובפרסומות טלוויזיה ל-"AXA Sun Life". ב-2009 גילמה את סיידי קיירנקרוס בסדרה "הופ ספירנגס". ב-2010 הופיעה קרוסבי בתפקיד אורח בסדרת המדע בדיוני "דוקטור הו" בפרק "השעה האחת עשרה". ב-2014 שיחקה בסרט "החופשה הסקוטית שלי"  עם דייוויד טננט ובילי קונולי.

ב-1998 הוענק לקרוסבי אות מסדר האימפריה הבריטית (OBE) על תרומתה לתחום הדרמה.

חיים אישיים
קרוסבי היא גרושה ממייקל גריפיתס, אבי שני ילדיה אואן וסלינה.
היא פעילה לקידום רווחתם של כלבי גרייהאונד. מאז 2003 היא נשיאת ארגון הפועל לרווחתם של בעלי חיים "League Against Cruel Sports".

פילמוגרפיה
קולנוע
 שנה שם שם באנגלית תפקיד הערות 1972העין הציבוריתFollow Meגב' פרמר 1976 The Slipper and the Rose הפיה הטובה 1978 שר הטבעות The Lord of the Rings ליידי גלדריאל דיבוב 1997 משחקי נוכלים Shooting Fish גברת קמינס 2003 נערות לוח השנה Calendar Girls ג'סי 2014 אל תוך היער Into the Woods סבתה של כיפה אדומה 2016 הצבא של אבא Dad's Army סיסי גודפרי Eat Local

טלוויזיה
 שנה שם שם באנגלית תפקיד הערות 1965–1968 Theatre 625 תפקידים שונים 1970 שש נשותיו של הנרי השמיני The Six Wives of Henry VIII קתרין מאראגון מיני-סדרה 1973 A Picture of Katherine Mansfield תפקידים שונים 1975 Churchill's People אליזבת' ראש בפרק "March On, Boys" 1975 אדוארד השביעי Edward the Seventh המלכה ויקטוריה 1978 לילי Lillie הנרייטה לאבושר מיני-סדרה 1983 Crown Court גברת אוון בפרק "Mother's Boy" 1986 Paradise Postponed דורותי סימקוקס מיני-סדרה 1986–1989 Screenplay גברת הולדרס / סינתיה 1989 Take Me Home ליז 1990–2001 רגל אחת בקבר One Foot in the Grave מרגרט מלדרו סדרת טלוויזיה 1992 Heartbeat פנלופי סטירלינג בפרק "Old, New, Borrowed, Blue" 1993–1996 ד"ר פינלי Doctor Finlay ג'נט מקפרסון סדרת טלוויזיה 1995–1996 Screen Two ד"ר אליזבת מק'קיי / מג קלסו סדרת טלוויזיה (2 פרקים) 1999 אוליבר טוויסט Oliver Twist גברת בדווין מיני-סדרה 2004 Black Books מו-מה בפרק "Moo-Ma and Moo-Pa" 2005 רציחות במידסומר Midsomer Murders אמיליה פלומר בפרק "Sauce for the Goose" 2008 דוריט הקטנה Little Dorrit דודתו של מר פ' מיני-סדרה 2009 הופ ספרינגס Hope Springs סיידי קיירנקרוס מיני-סדרה 2010 דוקטור הו Doctor Who גברת אנג'לו בפרק " The Eleventh Hour" 2015 הכומר מדיבלי The Vicar of Dibley מייויס פיפקין בפרק "The Bishop of Dibley" 2020 טוני נולד מחדש After Life רוזמרי סדרת טלוויזיה (פרק אחד)

קישורים חיצוניים

הערות שוליים

קטגוריה:שחקניות קולנוע וטלוויזיה סקוטיות
קטגוריה:קצינים במסדר האימפריה הבריטית
קטגוריה:בוגרות בית הספר למשחק בריסטול אולד ויק
קטגוריה:בריטיות שנולדו ב-1934
קטגוריה:בריטים שנולדו ב-1934